זיו ביילין

זיו ביילין (נולדה ב-18 בנובמבר 1974) היא סופרת ישראלית, עיתונאית, עורכת דין ופעילה בתחום זכויות האישה. זיו ביילין נולדה בגבעה הצרפתית, ירושלים. היא השלישית מבין ארבעה אחים ואחיות. מתגוררת כיום עם משפחתה בתל אביב. למדה בבית הספר התיכון ליד האוניברסיטה (ליד״ה) בירושלים והרחיבה לימודים בתחום הפילוסופיה. למדה לימודי תואר ראשון בפילוסופיה והיסטוריה כללית באוניברסיטת תל אביב. לאחר סיום התואר הראשון המשיכה את לימודיה לתואר LLB במשפטים במרכז האקדמי למשפט ולעסקים ברמת גן. בשנת 2001 הצטרפה כמתמחה לפרקליטות מחוז מרכז, ובשנת 2002 החלה לעבוד שם כפרקליטה פלילית. במסגרת עבודתה בפרקליטות טיפלה ביילין בתיקי מרמה, שוחד, סחיטה באיומים, הריגה, סמים ועוד. בפרקליטות האזרחית טיפלה בתיקים מנהליים. לאחר כשמונה שנים של עבודה בפרקליטות הפלילית והאזרחית, החליטה ביילין לבצע שינוי תעסוקתי והחלה את דרכה בעולם העיתונות הכתובה והמקוונת. היא החלה לעסוק בכתיבת תוכן ככתבת במגזין האינטרנטי Xnet, ולאחר מכן החלה לשמש כתבת במגזין העסקים ליידי גלובס. בשנת 2022 הצטרפה לקבוצת מינקובסקי, שעוסקת ביחסי ציבור, דוברות, אסטרטגיה וניהול משברים. במסגרת עבודתה הקימה ביילין מחלקה המשפטית, מלווה ומייעצת תקשורתית למשרדי עורכי דין מתחומי עיסוק שונים. ביילין ונשואה לגיל ביילין, פוליטיקאי ובנו של יוסי ביילין. לזוג שתי בנות. הרומן הרומנטי (2011), הוצאת גוונים מיקה מתאהבת (2012), ידיעות ספרים סוכנת במלכוד (2017), ידיעות ספרים שייכת לסופרי הוצאת ידיעות ספרים. ביילין פעילה בתחום קידום מעמד האישה ועוסקת בתחום קידום יוזמות לפיתוח אוכלוסיות חלשות, קידום מודעות יזמית בקרב נשים ויצירת אמנה לזכויות האישה. נשים חייבות לפתח לעצמן עצמאות כלכלית ולא להיות תלויות. זה נכון שלעיתים המציאות מכתיבה לנו תלות כזאת, אבל לטווח הארוך זה הרסני. התחושה שאת יכולה לקבל החלטות כלכליות בעצמך, כי את גם מפרנסת, היא כוח שאסור לך לוותר עליו. — מתוך ריאיון עם זיו ביילין באתר mamaknows בסוף שנת 2016 ייסדה את פורום נשים ועסקים לקידום נשים מובילות בעסקים בישראל ובארצות הברית, דרך מפגשי סלון בהן ישתתפו נשים העוסקות בתחומים שונים, במטרה לייצר שיתופי פעולה ותוכניות משותפות לקידום עסקים ויזמות נשית. במקביל להשקה שנערכה בתל אביב תהיה לפורום זרוע בעמק הסיליקון, שתקדם שיתופי פעולה בין נשות עסקים ישראליות לנשות עסקים אמריקניות עם זיקה לישראל. מטרת הפורום הוא פעילות למען שיויון בעולם העסקים וקידום נשים בתחומי העסקים, ההיי טק, הפיננסים, התרבות והאומנות בישראל. מדובר במסגרת סגורה של נשים בסגנון מועדונים סגורים לגברים בלבד הנהוגים באירופה ובארצות הברית, במטרה לקדם יזמות נשית ואג'נדות חברתיות לנשים ממגזרים שונים, וכן קידום חוקים להטבת מעמדן של נשים בחברה, בשוק העבודה ובמגזר הציבורי והפרטי. מדיה וקבצים בנושא זיו ביילין בוויקישיתוף זיו ביילין, ברשת החברתית אינסטגרם זיו ביילין, ברשת החברתית LinkedIn מידע על זיו ביילין בקטלוג הספרייה הלאומית הסופרת זיו ביילין באתר הסימניה רשימת הפרסומים של זיו ביילין באתר xnet זיו ביילין, אהבות בוערות על הסכין עם זיו ביילין, באתר ynet, 9 ביולי 2012 ביקור בית עם הסופרת זיו ביילין, ראיון באתר readbooks.co.il זיו ביילין, ‏ביג מיסטייק, מיסטר לפיד, באתר גלובס, 12 באוגוסט 2013 סמדר שיר, הכלה של ביילין, באתר "ידיעות אחרונות", 21 באוקטובר 2017 ריאיון עם זיו ביילין, באתר "עברית" ביקור בית עם הסופרת זיו ביילין, באתר readbooks.co.il, ‏16/07/2012 מערכת האתר, IT MOM - זיו ביילין, באתר mamaknows.co.il, ‏17/08/2016 סוכנת במלכוד זיו ביילין, באתר ybook.co.il עו"ד זיו ביילין, באתר supersonas.com מיכל גלנטי, ‏הלאונג' הגירל פאוור של זיו ביילין, באתר מעריב אונליין, 28 בנובמבר 2016